לזהות את עצמך או "לך תוכיח שאין לך אחות"
"אדם חכם יודע לפתור בעיות שאדם פיקח יודע לא להיכנס אליהם מההתחלה"
בדיון שפתחתי בwhatsup. יש כיום בעיה בארץ, בה כל תעודת זהות שלישית בארץ זויפה או שוכפלה על ידי משרד הפנים בכבודו ובעצמו, וכך מסתובבות להן הרבה מאוד תעודות זהות עם כפילויות או מזויפות.
כבר נאמר המון על המאגר הביומטרי, אבל אנשים שוכחים לגעת בנקודה יותר חשובה -> תעודת זהות.
רוצים להחליף את תעודת הזהות הקיימת שלנו למשהו חדש שזכה לשם "תעודת זהות חכמה", עם מידע שנשמר שם על הזהות של הנושא שלה.
כיום אם מישהו זייף את תעודת הזהות שלי, ומחליפים את תעודת הזהות לתעודת זהות "חכמה", איך משרד הפנים יכול לדעת מי מחזיק בתעודה המזוייפת ומי בתעודה הרגילה ? האם נדרש משפט שלמה ?
האם המאגר הביומטרי או מידע ביומטרי באמת יתן לזה מענה ? כמובן שלא. הרי מה הגיע קודם הביצה או התרנגולת ?
כולם עסוקים כל הזמן בשאלה איך למנע זיופים, כאשר התשובה היא שלא ניתן. יותר מזה כבר כיום אי אפשר לדעת שאבי כהן מתל אביב הוא באמת אבי כהן, אז איך אפשר למנוע זיופים כאשר עוברים לטכנולוגיה חדשה, אם החדשה מתבססת על הקודמת ?
וכאשר יהיה משהו חדש, איך אפשר לדעת אם אותו לא יזייפו (הרי אין דבר שאי אפשר לזייף, הכל תלוי באנרגייה ובתועלת מול זה) ?
ואז נשאלת השאלה, אם אי אפשר היום לדעת שאבי כהן מתל אביב הוא אבי כהן מתל אביב, בשביל מה מתעקשים לרצות לזהות אנשים, אם הוכח שהדבר לא מתקיים בכלל ? ואם אי אפשר לזהות אנשים, למה צריך אמצעי זיהוי, הרי אותו אבי כהן הוא בעצם קובי צדוק מנתניה בן למשפחת הפשע X, אשר כייס את אבי כהן מתל אביב לפני 10 שנים, ומאז מסתובב עם התעודת זהות שלו ומזדהה בשם הזה. אבי כהן המקורי בנתיים החליף מקום מגורים, וגם צדוק מנתניה החליף בתעודת הזהות של אבי כהן מקום מגורים, ובעצם מי הוא אבי כהן ומי הוא קובי צדוק ?
לדעתי האישית תעודת זהות (כמו גם מאגר ביומטרי) מיותרים, היות והזיופים יתקיימו בכל מקרה, ואי אפשר למנוע אותם, אלא אם אחת לשנה שנתיים יחליפו אמצעי זיהוי, וגם אז זה לא יפתור את הזיופים הישנים, רק לחדשים, וגם זה לפרק זמן מוגבל, והעלות תהיה כל כך גבוהה שזה לא יחסוך לאף אחד כלום, אלא יגרום לעלות גבוהה מאוד של עשרות אם לא מאות של מליארדים בשנה, כך שגם עם תעודת זהות חכמה, לך תוכיח שאין לך אחות.
ערך זה פורסם ב-אבטחת מידע, טכנולוגיה, קוד פתוח ב- 10 אוגוסט, 2009 על ידי ik_5.
אתה מתייחס לשלב הראשוני. אז יכול להיות שיהיו כאן כמה "משפטי שלמה". אבל בסופו של דבר לאבי כהן מ.ז. 123456789 שגר ברחוב אבשלום 12 בתל־אביב ונולד ב־9.9.99 (וזה גם אם נתעלם מפרטים כמו שם האב, שהוא נתון קצת מבלבל עובר מישהו עם שם כמו אבי) לא יותר מדי מסובך לאתר.
העובדה שכיום תעודת הזהות אינה הוכחה מספיק טובה לזהות לא אומרת שאין דרכים אחרות לזהות אדם.
אתה טוען שלא צריך להחליף את תעודת הזהות במשהו נורמלי יותר?
לא, אני אומר שלא צריך בכלל תעודות זהות, כי בכל שלב שהוא יכול להיות מצב של זיוף, רק יכו ללהיות מצב שבו האדם האמיתי יחשב לאדם המתחזה, ולמרות שזה נשמע ככה, זה לא באמת כזה פשוט להחליט מי זה מי.
האמצעי זיהוי הזה הוא האמצעי זיהוי לא טבעי אלא מלאכותי, וזו הסיבה שכל כך קל לזייף אותו, כי אפשר לזייף כל דבר אם הדבר הזה משתלם עבורי.
אנחנו כל הזמן מנסים להסביר מה קורה עם הזיהוי הביומטרי וכמה קל לזייף, אבל לא עוצרים ושואלים אם בכלל אפשר לזהות בצורה חד חד ערכית מישהו בצורה כזו שאף אחד לא יוכל לטעון שהוא מישהו אחר, והתשובה לכך היא תמיד שזה לא ניתן, אז למה להיכנס לבעיה הזו מההתחלה ?
"אף אחד לא יוכל" זו דרישה קצת מוגזמת.
אבל זה צריך להיות מסובך.
תמיד אפשר לגנוב זהות של מישהו אחר.
מסובך למי בדיוק ? לך שאתה לא רוצה להזיק לאף אדם, או לאיש החזבאללה שרוצה להתחזות לישראלי ולעשות "פיגוע איכותי" בתוך ישראל ?
אם למי שרוצה לעשות "פיגוע איכותי" בישראל אתה רוצה להקשות, אז הצורה הכי קשה צריכה להשתנות אחת לתקופה קצרה, מה שאומר שכל הזמן צריך להחליף צורה להזדהות. גם זה לא יתן 100%, אבל זה יעלה לפחות את המצב ל70-90% של קושי בזיוף. אני לא חושב שהכסף שזה דורש שווה את המאמץ. כך ששוב פעם אני שואל, האם זה בכלל הגיוני וראלי ליצור זהות חד חד ערכית לאנשים ?
"כל השמות בפוסט בדויים, וכל קשר בינם לבין המציאות מקרי בהחלט".
"כל השמות בפוסט מזוייפים, וכל קשר בינם לבין המציאות מקורי בהחלט…"
הנקודה היא שפרטים ביומטריים דווקא מקשים על הזיוף. הם מעלים את המחיר. אפשר לטעון שלא מספיק. אבל אי־אפשר לטעון שהם לא מקשים.
לכן הטיעון שלך לא ברור לי.
זהו, שאני לא רואה את זה שהנתונים הביומטרים מקשים עלי. אם אני כבר החלטתי שאני רוצה לזייף, הרבה יותר קל לי לזייף טביעת אצבע עם מה שיש לי וכמעט לכל אדם אחר בבית כיום, מאשר לזייף את התעודת זהות הנוכחית כרגע עם מה שיש לנו בבית (ממוצע כמובן) בצורה משכנעת.
כיצד בדיוק אתה רואה שטביעת אצבע יכולה לגרום לקושי בזיוף ?!